**GLAVA 03005 MINISTARSTVO OBRANE**

**III. OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**OBRAZLOŽENJE POSEBNOG DIJELA**

## 03005 Ministarstvo obrane

Ministarstvo obrane planira i razvija obrambene sposobnosti potrebne za zaštitu suvereniteta, neovisnosti i teritorijalne cjelovitosti Republike Hrvatske i za izgradnju zajedničkih sposobnosti NATO-a, aktivno sudjeluje u operacijama potpore miru i drugim aktivnostima u inozemstvu u svrhu jačanja sigurnosti i očuvanja mira te angažira svoje kapacitete u pružanju pomoći civilnim institucijama i stanovništvu u zemlji.

Izvršenje Financijskog plana Ministarstva obrane za 2024. godinu bilo je usmjereno na daljnji razvoj obrambenog sustava te na obavljanje zadaća Oružanih snaga Republike Hrvatske, sudjelovanje u operacijama potpore miru i pomoć civilnim institucijama i stanovništvu u zemlji. Nastavljen je trend ulaganja u opremanje i modernizaciju Oružanih snaga Republike Hrvatske. Nastavljeni su projekti opremanja višenamjenskim borbenim avionom, helikopterima UH-60M Black Hawk, borbenim vozilom pješaštva Bradley, opremanja baznih oklopnih vozila naoružanjem i opremom, opremanja obalnim brodovima, daljnje integracije sustava protuzračne obrane Republike Hrvatske u NATO sustav i uređenja podatkovnog središta i opremanja računalnom opremom. Nastavljeno je opremanje raketnim sustavom protuzračne obrane kratkog dometa i vojnom terenskom bolnicom. Započeti su procesi opremanja s dodatnih osam helikoptera UH-60M Black Hawk, besposadnim zrakoplovnim sustavom Bayraktar, i raketnim sustavom HIMARS. Održavanje materijalno-tehničkih sredstava i obuka provodili su se s ciljem postizanja potrebne razine spremnosti i razvijanja sposobnosti za obavljanje zadaća Oružanih snaga. Pripadnici Oružanih snaga nastavili su sudjelovanje u misijama, operacijama i aktivnostima pod vodstvom NATO-a, Ujedinjenih naroda i Europske unije. Kroz aktivnosti protupožarne zaštite, hitnog medicinskog prijevoza, Obalne straže, potrage i spašavanja i drugih netradicionalnih vojnih zadaća pripadnici Oružanih snaga uključili su se u pružanje pomoći i potpore civilnim institucijama i stanovništvu.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| 03005-Ministarstvo obrane | 1.026.081.703 | 1.269.808.184 | 1.259.920.067 | 99,2 | 122,8 |
| 2504-OPREMANJE, MODERNIZACIJA I IZGRADNJA | 432.688.337 | 553.918.589 | 548.991.637 | 99,1 | 126,9 |
| 2505-UPRAVLJANJE, OBRAZOVANJE I POTPORA OSOBLJU | 436.340.051 | 550.810.642 | 549.955.494 | 99,8 | 126,0 |
| 2506-KOMUNIKACIJSKO-INFORMACIJSKI SUSTAVI I POTPORA | 29.272.585 | 30.546.237 | 28.954.376 | 94,8 | 98,9 |
| 2507-OBUKA I LOGISTIČKA POTPORA ORUŽANIH SNAGA | 67.242.236 | 75.584.249 | 74.169.365 | 98,1 | 110,3 |
| 2508-MEĐUNARODNA SURADNJA | 15.441.400 | 13.677.409 | 13.589.766 | 99,4 | 88,0 |
| 2509-MIROVNE MISIJE | 26.628.491 | 24.045.564 | 24.037.318 | 100,0 | 90,3 |
| 2606-KORIŠTENJE ORUŽANIH SNAGA ZA POMOĆ CIVILNIM INSTITUCIJAMA I STANOVNIŠTVU | 18.468.604 | 21.225.494 | 20.222.111 | 95,3 | 109,5 |

### 2504 OPREMANJE, MODERNIZACIJA I IZGRADNJA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2504-OPREMANJE, MODERNIZACIJA I IZGRADNJA | 432.688.337 | 553.918.589 | 548.991.637 | 99,1 | 126,9 |

Cilj 1. Unaprijediti materijalnu komponentu sposobnosti Oružanih snaga, izgraditi i modernizirati objekte i infrastrukturu

Opis provedbe cilja programa

Za ostvarenje zadanih misija i zadaća Oružane snage moraju biti opremljene modernom opremom i naoružanjem. Uz opremanje, adaptiraju se postojeće građevine i infrastruktura i izgrađuju potrebni vojni kompleksi. Izgradnjom i adaptacijom građevina i infrastrukture postiže se planirani teritorijalni razmještaj snaga u vojnim objektima, povećava se kvaliteta života i rada djelatnika te unaprjeđuju prioritetne sposobnosti Oružanih snaga.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Nabavljeno naoružanje i oprema koji utječu na unaprjeđenje materijalne komponente sposobnosti Oružanih snaga | Fokusiranjem na nabavu ključne opreme za unaprjeđenje materijalne komponente sposobnosti Oružanih snaga postići optimum između potreba i financijskih sredstava. | % | 100 | Ministarstvo obrane | 100 | 100 |
| Provedena izgradnja, rekonstrukcija i adaptacija koja utječe na poboljšanje standarda, sigurnosti i energetske učinkovitosti | Fokusiranjem na izgradnju, rekonstrukciju i adaptaciju građevina kojom se poboljšavaju standardi sigurnosti života i rada ljudi, smještaja i skladištenja materijalno tehničkih sredstava te energetska učinkovitost građevina postići optimum između potreba i financijskih sredstava. | % | 100 | Ministarstvo obrane | 100 | 100 |

#### A545042 OPREMANJE MATERIJALNO TEHNIČKIM SREDSTVIMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545042-OPREMANJE MATERIJALNO TEHNIČKIM SREDSTVIMA | 40.567.327 | 132.951.943 | 133.901.844 | 100,7 | 330,1 |

Zakonske i druge pravne osnove

Zakon o obrani, Pravilnik o materijalnom zbrinjavanju, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. u svrhu opremanja helikopterima Kiowa Warrior s pripadajućim sustavima, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. za nabavu vojne terenske bolnice, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu raketnog sustava protuzračne obrane kratkog dometa, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2024. godini za nabavu jednokratnog protuoklopnog prijenosnog raketnog sustava RGW90.

Opis aktivnosti

Potreba za opremanjem materijalno tehničkim sredstvima proizlazi iz misija i zadaća Oružanih snaga Republike Hrvatske i preuzetih obveza u međunarodnoj obrambenoj suradnji. Opremanje materijalno tehničkim sredstvima provodi se radi unaprjeđenja materijalnog elementa sposobnosti za provedbu dodijeljenih zadaća grana i postrojbi Oružanih snaga. U okviru aktivnosti, prioritet je opremanje usmjereno na obranu suvereniteta Republike Hrvatske, kao i opremanje sredstvima neophodnim za realizaciju sposobnosti snaga koje su deklarirane za sudjelovanje u operacijama i drugim aktivnostima NATO-a i Europske unije.

U izvršenju aktivnosti u 2024. godini najznačajnija utrošena sredstva odnose se na preuzete obveze za nabavu samohodnog višestrukog raketnog sustava HIMARS, besposadnog zrakoplovnog sustava Bayraktar, modernizaciju radarskog sustava AN/FPS-117, raketnog sustava protuzračne obrane kratkog dometa i pješačkog naoružanja i opreme. Preostala sredstva odnose se na nabavu ostalog naoružanja i opreme (opreme i sustava za zrakoplove i brodove, vozila. opreme za taborovanje, opreme za NBK zaštitu, elektroničke opreme, inženjerijske opreme, zdravstvene, sportske, opskrbne, uredske i ostale razne opreme, na leasing vozila i podmirenje administrativnih obveza članstva u NATO Support and Procurement Agency (NSPA). Izvršenje ove aktivnosti nije usporedivo s prethodnom godinom, jer opremanje nije kontinuirani rashod i razlikuje se po godinama. Ostvarene vrijednosti pokazatelja su veće od ciljanih uslijed iskazanih potreba i redefiniranja prioriteta u opremanju.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj nebojnih vozila u najmu predanih na uporabu u Oružane snage | Opremanjem Oružanih snaga poboljšat će se borbena spremnost | Kom | 0 | Ministarstvo obrane | 317 | 317 |
| Broj nabavljenog pješačkog naoružanja | Opremanjem Oružanih snaga osigurava se spremnost i povećavaju standardi interoperabilnosti s NATO-om | Kom | 0 | Ministarstvo obrane | 1934 | 2366 |

#### A545049 OPSKRBA MATERIJALNIM SREDSTVIMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545049-OPSKRBA MATERIJALNIM SREDSTVIMA | 71.949.153 | 71.606.400 | 67.100.436 | 93,7 | 93,3 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Pravilnik o materijalnom zbrinjavanju, Pravilnik o vojnim odorama, Pravilnik o prehrani pripadnika Oružanih snaga Republike Hrvatske, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. godini za nabavu raketa Hydra za helikoptere OH-58D Kiowa Warrior, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2024. godini za nabavu streljiva putem Europske obrambene agencije, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za nabavu paketa verificiranog streljiva 155 mm za haubice PzH2000HRV.

Opis aktivnosti

Provedbom aktivnosti osigurava se kontinuirana opskrba materijalnim sredstvima i uslugama koje omogućavaju redovito funkcioniranje Oružanih snaga, opskrba energentima te opskrba ubojnim sredstvima. Osigurava se pravodobno, plansko i učinkovito upravljanje zalihama i potrebni kontinuitet u opskrbi.

U 2024. godini nabavljena su ubojna sredstva u svrhu osiguranja potrebne borbene sposobnosti, dopune strateških pričuva i provedbu vježbi i obuke postrojbi Oružanih snaga. Nabavljeno je 9.147 kompleta prikrivnih odora i 787 kompleta službenih i svečanih odora, kao i ostali pojedinačni odjevni predmeti (košulje, čarape, donje rublje, kape, jakne, rukavice, vojnička obuća, razna druga odjeća). Provedena je opskrba motornim benzinom, kerozinom i dizel gorivom radi osiguranja funkcioniranja logističkog sustava te potpore aktivnostima Oružanih snaga u zemlji i inozemstvu kao i potpori usvojenim NATO ciljevima sposobnosti. Osigurana je opskrba energentima za grijanje (toplom vodom, plinom, uljem za loženje) i električnom energijom te opskrba drugim materijalnim sredstvima i uslugama koje omogućuju redovno funkcioniranje (uredski i potrošni materijal, sredstva za čišćenje, sitni inventar, usluge čišćenja). Osigurana je prehrana pripadnika Oružanih snaga (namirnice, usluge prehrane). Izvršenje aktivnosti manje je u odnosu na 2023. godinu uglavnom uslijed manjeg izvršenja za nabavu ubojnih sredstava.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj nabavljenih kompleta prikrivnih odora | Opremanjem prikrivnim odorama doprinosi se postizanju zahtijevane razine borbene opremljenosti | Kom | 0 | Ministarstvo obrane | 7000 | 9147 |
| Broj nabavljenih kompleta službenih i svečanih odora | Opremanjem službenim i svečanim odorama doprinosi se postizanju propisanog standarda opremljenosti | Kom | 0 | Ministarstvo obrane | 1620 | 787 |

#### A545076 IZGRADNJA, REKONSTRUKCIJA I ADAPTACIJA OBJEKATA I INFRASTRUKTURE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545076-IZGRADNJA, REKONSTRUKCIJA I ADAPTACIJA OBJEKATA I INFRASTRUKTURE | 19.302.467 | 33.008.282 | 32.282.980 | 97,8 | 167,2 |

Zakonske i druge pravne osnove

Zakon o obrani, Zakon o gradnji, Uredba o vojnom graditeljstvu, Pravilnik o materijalnom zbrinjavanju, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2024. godini za izvođenje radova na izgradnji višenamjenske smještajne građevine u vojarni "Pukovnik Milivoj Halar" Dugo Selo.

Opis aktivnosti

Izgradnjom, rekonstrukcijom i adaptacijom objekata i infrastrukture omogućava se poboljšanje kvalitete prostora za život i rad djelatnika Ministarstva obrane i pripadnika Oružanih snaga Republike Hrvatske te osigurava racionalno trošenje energije, zaštita okoliša i zaštita od požara. Postizanjem planiranog teritorijalnog razmještaja snaga u vojnim lokacijama te izgradnjom, rekonstrukcijom i adaptacijom objekata i infrastrukture unapređuju se prioritetne sposobnosti Oružanih snaga.

Izvršenje aktivnosti u 2024. obuhvatilo je izgradnju, rekonstrukciju i adaptaciju građevina i infrastrukture Ministarstva i Oružanih snaga. Pored izgradnje, rekonstrukcije i adaptacije, izvršenje aktivnosti obuhvatilo je i rashode za nabavu sustava tehničke zaštite, opreme za grijanje i hlađenje, opreme za protupožarnu zaštitu, namještaja, geotopografskih karata i publikacija, izradu projektne dokumentacije, stručni nadzor nad izgradnjom i rekonstrukcijom građevina, certificiranje stanova i vojnih lokacija, geodetsko katastarske usluge, usluge vještačenja, javnobilježničke pristojbe, ekološke usluge, obveze za praćenje stanja okoliša, komunalne usluge. Izvršenje ove aktivnosti nije usporedivo s prethodnom godinom, jer dio aktivnosti koji se odnosi na izgradnju nije kontinuirani rashod i razlikuje se po godinama.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj izgrađenih građevina | Izgradnjom građevina osigurat će se postavljeni standardi u smještaju osoblja i skladištenju materijalnih sredstava | Kom | 0 | Ministarstvo obrane | 2 | 2 |
| Broj izrađenih kompleta projektne dokumentacije | Izrada projektne dokumentacije preduvjet je za početak izgradnje | Kom | 0 | Ministarstvo obrane | 3 | 3 |
| Broj adaptiranih građevina | Adaptacijom građevina poboljšat će se smještajni uvjeti | Kom | 0 | Ministarstvo obrane | 3 | 3 |

#### K545043 BORBENO OKLOPNO VOZILO

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545043-BORBENO OKLOPNO VOZILO | 5.578 | 1.302 | 1.301 | 99,9 | 23,3 |

Zakonske i druge pravne osnove

Zakon o obrani, Pravilnik o materijalnom zbrinjavanju.

Opis aktivnosti

Nastavkom opremanja borbenih oklopnih vozila daljinski upravljanom oružanom stanicom i prilagodbom borbenih oklopnih vozila za korištenje strojnice i automatskog bacača granata poboljšavaju se sposobnosti Oružanih snaga Republike Hrvatske.

Izvršenje u 2024. godini odnosilo se na naknade zaposlenima vezane uz provedbu projekta.

#### K545044 OBALNI OPHODNI BROD

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545044-OBALNI OPHODNI BROD | 348.665 | 5.570.339 | 5.520.223 | 99,1 | 1583,2 |

Zakonske i druge pravne osnove

Zakon o obrani, Pravilnik o materijalnom zbrinjavanju.

Opis aktivnosti

Opremanjem Obalne straže Republike Hrvatske obalnim ophodnim brodovima poboljšat će se nadzor i zaštita prava i interesa Republike Hrvatske na Jadranskom moru. U mirnodopskim uvjetima brodovi će nadzirati poštivanje i nametati provedbu zakonskih propisa Republike Hrvatske na moru, podupirati druga državna tijela te stanovništvo u izvanrednim situacijama, provoditi akcije traganja i spašavanja sukladno Zakonu o obalnoj straži Republike Hrvatske. Projekt obuhvaća nabavu i stavljanje u operativnu uporabu pet obalnih ophodnih brodova (1 prototip i četiri broda u seriji) za potrebe Obalne straže.

Izvršenje u 2024. godini odnosilo se na završetak gradnje prvog broda iz serije te u manjem dijelu na nastavak gradnje ostalih brodova iz serije. Izvršenje projekta nije usporedivo s prethodnom godinom, jer se dinamika realizacije projekta ne odvija ravnomjerno po godinama.

#### K545045 OPREMANJE VIŠENAMJENSKIM BORBENIM AVIONOM (VBA)

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545045-OPREMANJE VIŠENAMJENSKIM BORBENIM AVIONOM (VBA) | 263.972.732 | 247.974.139 | 247.593.293 | 99,8 | 93,8 |

Zakonske i druge pravne osnove

Zakon o obrani, Pravilnik o materijalnom zbrinjavanju, Odluka o nabavi višenamjenskoga borbenog aviona, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2022. do 2026. godine za nabavu višenamjenskog borbenog aviona.

Opis aktivnosti

Opremanjem višenamjenskim borbenim avionom omogućit će se provedba postavljenih ciljeva zaštite suvereniteta i teritorijalne cjelovitosti Republike Hrvatske, što uključuje nadzor i zaštitu zračnog prostora. U projektu se provodi opremanje eskadrile u potpunosti kompatibilne s NATO standardima.

Izvršenje u 2024. godini odnosilo se na plaćanje obveza za avione i pripadajuću i opremu po sklopljenom tehničkom dogovoru i sklopljenim ugovorima, izradu projektne i tehničke dokumentacije i izgradnju građevina i infrastrukture. Izvršenje projekta nije usporedivo s prethodnom godinom, jer se dinamika realizacije projekta ne odvija ravnomjerno po godinama.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj aviona (kumulativ) | Opremanjem avionima unaprijedit će se sposobnost zaštite zračnog prostora | Kom | 0 | Ministarstvo obrane | 8 | 8 |

#### K545046 NATO INTEGRIRANI SUSTAV PROTUZRAČNE OBRANE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545046-NATO INTEGRIRANI SUSTAV PROTUZRAČNE OBRANE | 344.314 | 270.442 | 186.558 | 69,0 | 54,2 |

Zakonske i druge pravne osnove

Zakon o obrani, Pravilnik o materijalnom zbrinjavanju.

Opis aktivnosti

Integracijom sustava protuzračne obrane Republike Hrvatske u NATO sustav osigurava se nadzor i zaštita zračnog prostora. Projekt obuhvaća uvezivanje hrvatskog sustava za nadzor i zaštitu zračnog prostora u NATO integrirani sustav protuzračne i proturaketne obrane (NATINAMDS) i NATO integrirani zrakoplovni sustav zapovijedanja i nadzora (ASBE). Republici Hrvatskoj će se kroz sustav omogućiti integracija u jedinstveni nadzor zračnog prometa (prostora), nadzor i kontrola zračnog prostora, zapovijedanje i nadzor dodijeljenim zračnim snagama. Sustav je otvorene arhitekture i razvija se prema operativnim i tehničkim zahtjevima te se planira da će biti jedinstveni integrirani zrakoplovni sustav u NATO-u za sljedećih 15 do 20 godina.

Najveći dio projekta financira se iz NATO fondova (NSIP, NATO Security Investment Programme), a iz financijskog plana Ministarstva obrane osiguravaju se sredstva za dio opreme i graditeljskog uređenja, obuku djelatnika te plaćanje poreza na dodanu vrijednost za opremu i graditeljsko uređenje koja se financira iz NATO fondova. Dio projekta koji se odnosi na NATINAMDS je završen, a dio koji se odnosi na ASBE se nastavlja. Projekt ASBE financira se u udjelu od 75% iz NSIP-a, a preostalih 25% uključujući porez na dodanu vrijednost financira Ministarstvo obrane.

Izvršenje projekta u 2024. godini odnosilo se najvećim dijelom na plaćanje PDV-a na opremu koju nabavlja NCI agencija (NATO Communications and Information Agency), koja provodi projekt. Izvršenje projekta nije usporedivo s prethodnom godinom, jer se dinamika realizacije projekta ne odvija ravnomjerno po godinama. Izvršenje projekta manje je od plana i ostvarena vrijednost pokazatelja je manja od ciljane radi nerealiziranosti nabave komunikacijske vojne opreme za projekt ASBE zbog odgode objave međunarodnog natječaja odnosno dinamika realizacije projekta ovisi o NATO agenciji koja provodi projekt.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Postotak nabavljene komunikacijske opreme - ASBE (kumulativ) | Integracijom sustava protuzračne obrane Republike Hrvatske u NATO sustav postiže se sposobnost nadzora i zaštite zračnog prostora. | % | 7 | Ministarstvo obrane | 42 | 7,1 |

#### K545077 OPREMANJE BORBENIM VOZILOM PJEŠAŠTVA NA GUSJENICAMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545077-OPREMANJE BORBENIM VOZILOM PJEŠAŠTVA NA GUSJENICAMA | 21.960.452 | 58.191.631 | 58.107.315 | 99,9 | 264,6 |

Zakonske i druge pravne osnove

Zakon o obrani, Pravilnik o materijalnom zbrinjavanju, Odluka o nabavi borbenih vozila pješaštva Bradley, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2023. do 2027. godine za nabavu borbenih vozila pješaštva Bradley.

Opis aktivnosti

Opremanje Oružanih snaga Republike Hrvatske borbenim vozilima pješaštva na gusjenicama provodi se s ciljem unaprjeđenja i razvoja potrebnih sposobnosti manevarskih snaga i snaga za potporu Hrvatske kopnene vojske, koje proizlaze iz obaveza na razini NATO-a. Opremanjem će se omogućiti zamjena borbenih vozila pješaštva vozilima zapadne proizvodnje, povećati vatrena moć i pokretljivost snaga te postići interoperabilnost oklopno- mehaniziranih postrojbi Hrvatske kopnene vojske sa snagama NATO-a. Projekt obuhvaća nabavu borbenih vozila Bradley putem donacije od Sjedinjenih Američkih Država te njihovo dovođenje u ispravno stanje i isporuku Oružanim snagama na uporabu, prilagodbu infrastrukture te ostale troškove projekta

Izvršenje projekta u 2024. godini odnosilo se na ugovorenu dinamiku plaćanja realizacije projekta prema Vladi Sjedinjenih Američkih Država, građevinske radove za rekonstrukciju i sanaciju skladišnih građevina te prilagodbu i uređenje radioničkih prostora, kao i na plaćanje PDV-a za isporučene robe i usluge. Ostvarena vrijednost manja je od ciljane jer dinamika isporuke prvih vozila na uporabu Oružanim snagama redefinirana na početak 2025 godine.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj borbenih vozila pješaštva Bradley isporučenih Oružanim snagama (kumulativ) | Opremanjem Oružanih snaga borbenim vozilima pješaštva Bradley razvijaju se i unaprjeđuju sposobnosti postrojbi Hrvatske kopnene vojske | Kom | 0 | Ministarstvo obrane | 8 | 0 |

#### K545078 OPREMANJE VIŠENAMJENSKIM HELIKOPTEROM

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545078-OPREMANJE VIŠENAMJENSKIM HELIKOPTEROM | 14.237.649 | 4.344.111 | 4.297.688 | 98,9 | 30,2 |

Zakonske i druge pravne osnove

Zakon o obrani, Pravilnik o materijalnom zbrinjavanju, Odluka o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2024. do 2026. godine za opremanje Hrvatske vojske helikopterima UH-60M Black Hawk.

Opis aktivnosti

Opremanje Oružanih snaga Republike Hrvatske višenamjenskim helikopterima provodi se s ciljem unapređenja i razvoja potrebnih helikopterskih sposobnosti koje će se koristiti za zaštitu suvereniteta i teritorijalnog integriteta, za sudjelovanje u međunarodnim misijama i operacijama te pomoći civilnim institucijama. U 2024. godini započeto je opremanje s dodatnih osam helikoptera UH-60M Black Hawk, no za ovo dodatno opremanje Ministarstvo obrane nije imalo izvršenih rashoda u 2024. godini.

Izvršenje projekta u 2024. godini odnosilo se na opremu za helikoptere i nastavak izgradnje hangara s pripadajućom infrastrukturom na letjelištu Lučko. Izvršenje projekta nije usporedivo s prethodnom godinom, jer se dinamika realizacije projekta ne odvija ravnomjerno po godinama

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj helikoptera predanih na uporabu u Oružane snage (kumulativ) | Opremanjem helikopterima razvit će se potrebna sposobnost za zaštitu suvereniteta i teritorijalnog integriteta, sudjelovanje u međunarodnim misijama te pomoći civilnim institucijama | Kom | 4 | Ministarstvo obrane | 4 | 4 |

### 2505 UPRAVLJANJE, OBRAZOVANJE I POTPORA OSOBLJU

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2505-UPRAVLJANJE, OBRAZOVANJE I POTPORA OSOBLJU | 436.340.051 | 550.810.642 | 549.955.494 | 99,8 | 126,0 |

Cilj 1. Dostići ciljanu obrazovnu i dobnu strukturu

Opis provedbe cilja programa

Veličina Oružanih snaga mora biti primjerena sigurnosnim izazovima. Planirana veličina i struktura proizlazi iz realne procjene prijetnji i rizika, misija i zadaća, preuzetih obveza u međunarodnim okvirima. Razvoj i održavanje vojnih sposobnosti zahtijeva promjene u strukturi osoblja, uvođenje novih kategorija osoblja te održavanje zadovoljavajuće strukture osoblja. Dostizanje ciljane organizacijske, obrazovne i dobne strukture Ministarstva obrane i Oružanih snaga postiže se planskim pribavljanjem osoblja, izobrazbom i profesionalnim razvojem te planskim izdvajanjem i tranzicijom osoblja. U2024. godini povećan je prijem u službu, no nije bio u okviru ciljanih vrijednosti, što je uz izlaz vojnika iz djelatne vojne službe rezultirao manjom popunjenosti od očekivane, te utjecalo na povećanje dobne strukture zaposlenih.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Postizanje optimalne dobne strukture | Dobna struktura osoblja treba biti u okvirima koji omogućavaju obavljanje poslova i zadaća | Prosječna dob u godinama | 39,1 | Ministarstvo obrane | 38,5 | 39,9 |
| Postizanje i zadržavanje potrebne obrazovne strukture | Obrazovna struktura osoblja odgovara zahtjevima ustrojbenih mjesta | % | 100 | Ministarstvo obrane | 100 | 100 |

#### A545052 TROŠKOVI OSOBLJA I PERSONALNA POTPORA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545052-TROŠKOVI OSOBLJA I PERSONALNA POTPORA | 433.013.742 | 546.595.418 | 545.794.785 | 99,9 | 126,0 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Zakon o državnim službenicima, Zakon o radu, Zakon o mirovinskom osiguranju, Zakon o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba, Zakon o obveznom zdravstvenom osiguranju, Zakon o doprinosima za obvezna osiguranja, Zakon o porezu na dohodak, Kolektivni ugovor za državne službenike i namještenike, Uredba o vrijednosti koeficijenta osobnog čina za izračun plaće djelatne vojne osobe, Uredba o utvrđivanju dužnosti djelatnih vojnih osoba na kojima se staž osiguranja računa s povećanim trajanjem i načinu računanja toga staža, Uredba o nazivima radnih mjesta, uvjetima za raspored i koeficijentima za obračun plaće u državnoj službi, Pravilnik o dodacima na plaću djelatnih vojnih osoba, Pravilnik o uvjetima i postupku ostvarivanja naknade troškova prijevoza, Pravilnik o iznosu, uvjetima i postupku za ostvarivanje prava za jednokratnu novčanu pomoć, Pravilnik o standardima profesionalnog razvoja i postupku utvrđivanja nemogućnosti daljnjeg profesionalnog razvoja časnika, Pravilnik o standardima profesionalnog razvoja i postupku utvrđivanja nemogućnosti daljnjeg profesionalnog razvoja vojnika i dočasnika, Pravilnik o uvjetima i načinu ostvarivanja prava na kolektivno osiguranje od posljedica nesretnog slučaja, Pravilnik o postupku ostvarivanja prava i troškovima pogreba, Pravilnik o utvrđivanju zdravstvene sposobnosti za vojnu službu, Pravilnik o postupku i ovlastima za ostvarivanje prava na zdravstvenu zaštitu i prava na zdravstveno osiguranje pripadnika Oružanih snaga Republike Hrvatske, Pravilnik o zdravstvenoj potpori u Oružanim snagama Republike Hrvatske, Odluka o veličini, sastavu i mobilizacijskom razvoju Oružanih snaga Republike Hrvatske, Odluka o rasporedu radnog vremena, Odluka o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu, Odluka o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestaje, Odluka o naknadi za stanovanje, Odluka o utvrđivanju programa tranzicije i zbrinjavanja i načinu njegove provedbe.

Opis aktivnosti

Aktivnost omogućava odgovarajuću popunu Oružanih snaga koja svojom veličinom i strukturom odgovara na realne procjene prijetnji, rizika, misija i zadaća te obvezama u međunarodnim okvirima. Potpora obuhvaća sve kategorije zaposlenih u Ministarstvu obrane i Oružanim snagama Republike Hrvatske. Troškovi osoblja obuhvaćaju plaće, doprinose, naknade i ostale rashode za zaposlene. Izdvajanjem osoblja osigurava se protočnost osoblja u obrambenom sustavu te se osigurava zahtijevana dobna struktura. Jedan od segmenata potpore je i uspostava standarda izdvajanja osoblja, kao i potpore u prijelazu iz vojne karijere u civilnu. Personalna potpora obuhvaća područja skrbi o obitelji, psihološke potpore, zdravstvene skrbi, kineziološke aktivnosti, zaštitu zdravlja službenih životinja. Svrha personalne potpore je podizanje kvalitete življenja pojedinca koja izravno utječe na prijam i zadržavanje osoblja te profesionalni razvoj svih kategorija osoblja.

Izvršenje aktivnosti u 2024. godini obuhvatilo je rashode za zaposlene (plaće i doprinose za zaposlene, regres, nagradu za uskrsne i božićne blagdane za zaposlene, isplatu dara za djecu, jubilarne nagrade, naknade za bolest, invalidnost i smrtni slučaj te otpremnine za izdvojeno osoblje), naknade za prijevoz na posao i s posla, naknade za odvojeni život i naknade za stanovanje, naknade za rad na terenu u zemlji i inozemstvu za djelatnike ministarstva, usluge prijevoza na posebno ugovorenim linijama za prijevoz djelatnika Ministarstva obrane i Oružanih snaga te na linijama javnog prijevoza, premije osiguranja djelatnih vojnih osoba i kadeta od posljedica nesretnog slučaja, zdravstvene preglede djelatnika, nabavu lijekova, zdravstvenog, stomatološkog, veterinarskog i laboratorijskog materijala, te zaštitna i dezinfekcijska sredstva za djelatnike i radne prostore, stručno osposobljavanje u okviru programa tranzicije osoblja, seminare, savjetovanja, simpozije, isplatu novčane pomoći za djecu djelatnika umrlih u svezi s obavljanjem službe te troškove pogreba. Izvršenje je veće od prethodne godine, uslijed povećanja plaća i drugih prava zaposlenih.

#### A545053 PRIBAVLJANJE OSOBLJA I IZOBRAZBA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545053-PRIBAVLJANJE OSOBLJA I IZOBRAZBA | 3.326.309 | 4.215.224 | 4.160.709 | 98,7 | 125,1 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Zakon o državnim službenicima, Pravilnik o dragovoljnom vojnom osposobljavanju, Pravilnik o utvrđivanju zdravstvenih, psihičkih, tjelesnih i sigurnosnih uvjeta za prijam u službu u Oružane snage Republike Hrvatske, Pravilnik o utvrđivanju zdravstvene sposobnosti za vojnu službu, Pravilnik o načinu i postupku privlačenja, oglašavanja i odabira za prijam u djelatnu vojnu službu i kadetsku službu, Pravilnik o kriterijima i postupku odabira osoba koje se upućuju na osposobljavanje za časnika, Pravilnik o ugovornoj pričuvi, Pravilnik o načinu određivanja ratnog rasporeda te izdavanju, čuvanju, održavanju i vraćanju vojne opreme, Pravilnik o načinu vođenja evidencije vojnih obveznika i izvršavanju vojne obveze, Pravilnik o izobrazbi, Pravilnik o vojnim specijalistima, Pravilnik o stranim jezicima u Oružanim snagama Republike Hrvatske.

Opis aktivnosti

Prijemom osoblja osigurava se postizanje ciljane organizacijske, obrazovne i personalne strukture. Proces prijema osoblja realizira se kroz dragovoljno vojno osposobljavanje, prijam u djelatnu vojnu službu, razvrstanu i ugovornu pričuvu, civilnu i funkcionalnu izobrazbu, inozemnu izobrazbu te kroz sveučilišne studijske programe i vojne stipendiste na diplomskim i poslijediplomskim studijima. Izobrazbom pripadnika Ministarstva obrane i Oružanih snaga Republike Hrvatske zadovoljava se potreba za stjecanjem zahtijevanih znanja, vještina i sposobnosti kompatibilnih zahtjevima članstva u Europskoj uniji i NATO-u. Provode se sveučilišni preddiplomski i diplomski, integrirani preddiplomski i diplomski te poslijediplomski studijski programi, u suradnji sa sveučilišnom zajednicom.

Izvršenje aktivnosti u 2024. godini obuhvatilo je stipendije i školarine za izobrazbu kadeta kroz uspostavljene preddiplomske sveučilišne studijske programe u okviru Hrvatskog vojnog učilišta "Dr. Franjo Tuđman" u suradnji sa sveučilišnom zajednicom, a u skladu s propisima koji uređuju znanstvenu djelatnost i visoko obrazovanje u Republici Hrvatskoj, te za školovanje djelatnika Ministarstva obrane i Oružanih snaga na učilištima u Republici Hrvatskoj i za izobrazbu u inozemstvu. Izvršenje je također obuhvatilo naknade osobama izvan radnog odnosa (za prijevoz kandidatima za dolazak i odlazak sa zdravstvenog pregleda za dragovoljno osposobljavanje, naknade za prijevoz za upućivanje na dragovoljno osposobljavanje, naknade za prijevoz razvrstanih pričuvnika na priopćenje ratnog rasporeda i obuku, naknade ugovornim pričuvnicima i refundacije plaće poslodavcima čiji radnici su u pričuvi), kao i nagrade polaznicima praktične nastave učenika srednjih strukovnih škola, a sukladno Ugovoru sklopljenom sa Zrakoplovnom tehničkom školom Rudolf Perišin i Tehničkom školom u Zadru. U izvršenju aktivnosti obuhvaćena su i potrebna sredstva za podmirenje troškova redovnog rada i funkcioniranja područnih odjela i odsjeka za obranu na cijelom teritoriju Republike Hrvatske. Izvršenje aktivnosti veće je u odnosu na prethodnu godinu, a povećanje se odnosi na naknade pričuvnicima te na stipendije i školarine. Odstupanje ostvarene vrijednosti od ciljane vrijednosti posljedica je smanjenog interesa za stipendiranu izobrazbu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj polaznika izobrazbe | Izobrazbom se postiže viši stupanj osposobljenosti za obnašanje dužnosti | Broj | 0 | Ministarstvo obrane | 1300 | 2134 |
| Broj obavljenih zdravstvenih pregleda | Zdravstvenim pregledima utvrđuje se sposobnost za vojnu službu | Broj | 0 | Ministarstvo obrane | 1600 | 1918 |
| Broj stipendiranih osoba | Stipendiranjem izobrazbe se postiže bolja obrazovna struktura osoblja | Broj | 0 | Ministarstvo obrane | 1000 | 515 |

### 2506 KOMUNIKACIJSKO-INFORMACIJSKI SUSTAVI I POTPORA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2506-KOMUNIKACIJSKO-INFORMACIJSKI SUSTAVI I POTPORA | 29.272.585 | 30.546.237 | 28.954.376 | 94,8 | 98,9 |

Cilj 1. Konsolidirati komunikacijsko-informacijski sustav i osigurati učinkovitu opću potporu

Opis provedbe cilja programa

Konsolidacijom komunikacijsko-informacijskog sustava osigurava se unapređenje učinkovitosti informacijskih sustava uz potrebnu modernizaciju, promjenu aplikativnih rješenja, realizaciju deklariranih ciljeva snaga i uspostavu nove organizacijske komunikacijsko-informacijske strukture. U provedbi cilja osigurava se potpora u funkcioniranju Ministarstva obrane te primjena standarda i protokola kojima se osigurava učinkovito ispunjavanje operativnih zahtjeva na nacionalnoj razini te interoperabilnost prema NATO-u. Ostvarena vrijednost pokazatelja je manja od ciljane uslijed situacije na tržištu, odnosno potražnje za specijaliziranom opremom, što utječe na kompleksnost i dugotrajnost procesa nabave i isporuke.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Ostvarenje ciljane funkcionalnosti komunikacijsko –informacijskog sustava (kumulativ) | Modularno izgrađeni interoperabilni komunikacijsko-informacijski sustavi podižu učinkovitost obavljanja poslova i zadaća | %  konsolidacije | 70 | Ministarstvo obrane | 72 | 71 |

#### A545054 OPREMANJE I MODERNIZACIJA KOMUNIKACIJSKO-INFORMACIJSKIM SUSTAVIMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545054-OPREMANJE I MODERNIZACIJA KOMUNIKACIJSKO-INFORMACIJSKIM SUSTAVIMA | 10.587.185 | 10.454.254 | 9.860.857 | 94,3 | 93,1 |

Zakonske i druge pravne osnove

Zakon o obrani, Pravilnik o materijalnom zbrinjavanju, Zakon o informacijskoj sigurnosti, Pravilnik o standardima organizacije i upravljanja područjem sigurnosti informacijskih sustava, Pravilnik o postupanju s kriptografskim dokumentima i kriptografskom opremom za zaštitu klasificiranih podataka, Pravilnik o standardima sigurnosti informacijskih sustava, Uredba o mjerama informacijske sigurnosti.

Opis aktivnosti

Opremanjem i modernizacijom komunikacijsko-informacijskog sustava uspostavlja se integrirani i cjeloviti način upravljanja obrambenim resursima. Aktivnost se realizira opremanjem i modernizacijom vojne informacijsko-komunikacijske opreme i sredstava, razvojem informacijskih sustava, opremanjem programskom podrškom (nabava softverskih licenci za komercijalni i infrastrukturni softver), opremanjem i modernizacijom računalne, mrežne i komunikacijske opreme te modernizacijom tehnološke osnovice.

Izvršenje aktivnosti u 2024. godini obuhvatilo je nabavu komunikacijske opreme te vojne komunikacijske opreme, nabavu računalne opreme radi redovitog obnavljanja opreme i njene prilagodbe novim tehnologijama, nabavu i najam softverskih licenci te informatizaciju poslovnih procesa. Izvršenje je manje od plana jer nisu izvršeni rashodi iz ostvarenih prihoda od primljenih pomoći.

#### A545055 ODRŽAVANJE KOMUNIKACIJSKO-INFORMACIJSKIH SUSTAVA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545055-ODRŽAVANJE KOMUNIKACIJSKO-INFORMACIJSKIH SUSTAVA | 5.478.858 | 6.549.251 | 6.206.371 | 94,8 | 113,3 |

Zakonske i druge pravne osnove

Zakon o obrani, Pravilnik o materijalnom zbrinjavanju, Zakon o informacijskoj sigurnosti, Pravilnik o standardima organizacije i upravljanja područjem sigurnosti informacijskih sustava, Pravilnik o postupanju s kriptografskim dokumentima i kriptografskom opremom za zaštitu klasificiranih podataka, Pravilnik o standardima sigurnosti informacijskih sustava, Uredba o mjerama informacijske sigurnosti.

Opis aktivnosti

Izvršenje aktivnosti u 2024. godini odnosilo se na održavanje ključne infrastrukture, korisničkih računala, printera i ostale računalne periferije i komunikacijske opreme, redovito održavanje softverskih licenci te održavanje informacijskih sustava na uporabi. Osiguran je zakup vodova podatkovne i govorne mreže. Ostali rashodi aktivnosti odnose se na telekomunikacijske usluge: telefonske impulse i pretplate za telefonske priključke, korištenje telefonskih, satelitskih i digitalnih vodova te usluga interneta. Izvršenje je veće od 2023. godine uslijed kontinuiranog rasta cijena roba i usluga i uslijed većeg broja održavane opreme koja se kontinuirano nabavlja i slijedno ulazi u režim održavanja.

#### A545058 OPĆA POTPORA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545058-OPĆA POTPORA | 903.097 | 1.327.800 | 997.006 | 75,1 | 110,4 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Pravilnik o materijalnom zbrinjavanju.

Opis aktivnosti

Aktivnost osigurava potporu u funkcioniranju Ministarstva obrane i Oružanih snaga Republike Hrvatske. Obuhvaća rashode redovnog funkcioniranja Ministarstva. Izvršenje aktivnosti u 2024. godini obuhvatilo je rashode za službena putovanja za djelatnike Ministarstva, energiju, uredski materijal, komunalne usluge, materijal i usluge za održavanje opreme i objekata za potrebe redovnog funkcioniranja dislociranih ustrojstvenih jedinica, poštarine svih ustrojstvenih jedinica Ministarstva te postrojbi Oružanih snaga, usluge prijevoza, troškove vještačenja, registracije vozila i naknade za okoliš, ostale rashode poslovanja (reprezentaciju, članarine, RTV pretplatu, rashode protokola), bankarske usluge i usluge platnog prometa, kamate za financijski leasing te zatezne kamate, naknade šteta na vozilima u prometu kao i podmirenje troškova po rješenjima Državne komisije za kontrolu postupaka javne nabave na žalbene postupke u procesu javne nabave. Izvršenje aktivnosti manje je od plana jer nisu izvršeni planirani rashodi iz ostvarenih vlastitih prihoda.

#### A545059 IZDAVAŠTVO I INFORMIRANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545059-IZDAVAŠTVO I INFORMIRANJE | 508.220 | 595.684 | 536.918 | 90,1 | 105,6 |

Zakonske i druge pravne osnove

Zakon o obrani, Pravilnik o materijalnom zbrinjavanju.

Opis aktivnosti

Aktivnost osigurava provedbu komunikacijske strategije, izdavanje literature i promidžbenih materijala koja je u funkciji opće potpore Ministarstva obrane i Oružanih snaga Republike Hrvatske i omogućava informiranje javnosti o aktivnostima, događajima i projektima u sustavu.

Izvršenje aktivnosti u 2024. godini odnosilo se najvećim dijelom na nabavu raznih vrsta promidžbenog materijala i državnih obilježja, na nabavu stručne literature, na tiskanje časopisa "Hrvatski vojnik" i na razne druge tiskarske i grafičke usluge, na objavu oglasa javne nabave u Narodnim novinama; na autorske honorare za potrebe časopisa "Hrvatski vojnik", ugovore o djelu i izdavačku djelatnost. Izvršenje aktivnosti manje je od plana za 2024. godinu, a neizvršeni rashodi odnose se na ugovore o djelu i autorske honorare, grafičke i tiskarske usluge i usluge promidžbe. Pokazatelj rezultata koji se odnosi na broj izdanja veći je od ciljane vrijednosti zbog većeg broja objavljenih video materijala.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj objava na internetskim komunikacijskim kanalima | Objavama se postiže informiranje javnosti o događajima u obrambenom sustavu | Kom | 0 | Ministarstvo obrane | 3800 | 3555 |
| Broj tiskanih, audio i video izdanja u Ministarstvu obrane | Tiskanim, audio i video izdanjima osigurava se potpora provedbi procesa razvoja doktrine, obuke i školovanja Oružanih snaga | Kom | 0 | Ministarstvo obrane | 15 | 112 |

#### A545071 SUDSKE PRESUDE I OVRHE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545071-SUDSKE PRESUDE I OVRHE | 4.965.854 | 5.476.411 | 5.463.706 | 99,8 | 110,0 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Zakon o obveznim odnosima.

Opis aktivnosti

Izvršenje aktivnosti u 2024. godini odnosilo se na podmirenje obveza Ministarstva obrane prema pravomoćnim sudskim presudama i ovrhama u imovinsko-pravnim sporovima i postupcima u kojima je stranka Republika Hrvatska, Ministarstvo obrane. Izvršenje ove aktivnosti nije usporedivo s prethodnom godinom, jer se broj presuda i njihovi iznosi razlikuju po godinama.

#### A545072 DUHOVNA SKRB

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545072-DUHOVNA SKRB | 1.515.912 | 1.907.828 | 1.896.574 | 99,4 | 125,1 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Zakon o potvrđivanju Ugovora između Svete Stolice i Republike Hrvatske o dušobrižništvu katoličkih vjernika, pripadnika oružanih snaga i redarstvenih službi Republike Hrvatske, Pravilnik o ustrojstvu i djelovanju Vojnog ordinarijata u Republici Hrvatskoj, Pravilnik o materijalnom zbrinjavanju.

Opis aktivnosti

Duhovna skrb ostvaruje se djelovanjem Vojnog ordinarijata u Republici Hrvatskoj kroz pastoralnu djelatnost koja uključuje organiziranje seminara, duhovnih obnova, hodočašća u zemlji i inozemstvu, bračnih susreta te organiziranja aktivnosti za djecu djelatnika Ministarstva obrane i Oružanih snaga. Aktivnost obuhvaća opremanje i održavanje postojećih prostora.

Izvršenje u 2024. godini najvećim dijelom se odnosilo na rashode za zaposlene za djelatnike Vojnog ordinarijata i vojne kapelane. Izvršenje je također obuhvatilo rashode za redovno funkcioniranje Vojnog ordinarijata (energenti, komunalne usluge, usluge čišćenja, uredski materijal, rashodi protokola, usluge prijevoza i smještaja, službena putovanja). Organizirano je nacionalno hodočašće Hrvatske vojske, policije i branitelja u Mariju Bistricu, pokrajinska hodočašća Hrvatske vojske i policije u Pulu, Sinj, Ludbreg i Ilok te gransko hodočašće Hrvatske kopnene vojske u Udbinu. Od međunarodnih aktivnosti provedeno je vojno hodočašće u Lourdes i hodočašće na Bobovac (Bosna i Hercegovina). Osim hodočašća organizirane su i druge pastoralne aktivnosti u vidu duhovnih vježbi za djelatnike Ministarstva i pripadnike Oružanih snaga. Izvršenje je veće od prethodne godine, najvećim dijelom zbog povećanja plaća i drugih prava zaposlenih. Ostvarena vrijednost pokazatelja veća je od ciljane jer je u 2024. godini organizirano hodočašće u Pulu, kao i dvije grupe duhovnih vježbi za kadete.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj hodočašća i duhovnih vježbi | Organizacijom hodočašća i duhovnih vježbi skrbi se o duhovnim potrebama pripadnika Oružanih snaga | Kom | 0 | Ministarstvo obrane | 21 | 24 |

#### K545056 RAZVOJ KIBERNETIČKIH SPOSOBNOSTI

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K545056-RAZVOJ KIBERNETIČKIH SPOSOBNOSTI | 2.477.905 | 1.193.884 | 1.138.108 | 95,3 | 45,9 |

Zakonske i druge pravne osnove

Zakon o obrani, Pravilnik o materijalnom zbrinjavanju, Zakon o informacijskoj sigurnosti, Pravilnik o standardima organizacije i upravljanja područjem sigurnosti informacijskih sustava, Pravilnik o postupanju s kriptografskim dokumentima i kriptografskom opremom za zaštitu klasificiranih podataka, Pravilnik o standardima sigurnosti informacijskih sustava, Uredba o mjerama informacijske sigurnosti.

Opis aktivnosti

Projekt se provodi kroz modernizaciju i tehnološko zanavljanje informacijsko komunikacijskih sustava kako bi se osigurala kibernetička sigurnost i otpornost sustava. Provedbom projekta osigurat će se primjena standarda i protokola za ispunjavanje operativnih i sigurnosnih zahtjeva. Nastavljeno je dostizanje punih operativnih sposobnosti kibernetičkog operativnog središta, uporabe kibernetičkog poligona i sposobnosti timova za brzi odgovor na kibernetičke incidente.

Izvršenje u 2024. godini odnosilo se na opremanje računalnom i mrežnom opremom, te na modernizaciju telefonskog sustava. Izvršenje projekta nije usporedivo s prethodnom godinom, jer se dinamika realizacije projekta ne odvija ravnomjerno po godinama.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Implementacija sustava za razmjenu klasificiranih podataka po lokacijama (kumulativ) | Sustavom za razmjenu klasificiranih podataka podiže se razina ispunjavanja sigurnosnih zahtjeva za prijenos podataka na nacionalnoj razini i prema NATO-u | Broj lokacija | 20 | Ministarstvo obrane | 27 | 27 |

### 2507 OBUKA I LOGISTIČKA POTPORA ORUŽANIH SNAGA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2507-OBUKA I LOGISTIČKA POTPORA ORUŽANIH SNAGA | 67.242.236 | 75.584.249 | 74.169.365 | 98,1 | 110,3 |

Cilj 1. Osigurati obučenost, uvježbanost i logističku održivost

Opis provedbe cilja programa

Oružane snage moraju biti sposobne odgovoriti na sigurnosne izazove i ugroze te imati sposobnost nadzora teritorija Republike Hrvatske, odvraćanja od potencijalne agresije i provođenja borbenih operacija. Oružane snage moraju biti sposobne ostvarivati svoje misije i zadaće, moraju biti kvalitetno obučene i posjedovati ispravnu opremu i naoružanje u skladu s potrebama i mogućnostima.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Dostizanje zahtijevane razine borbene spremnosti pojedinaca, postrojbi i zapovjedništava | Dostizanje stupnja borbene spremnosti Oružanih snaga omogućuje učinkovito obavljanje zadaća | Ocjena | Borbeno spreman | Ministarstvo obrane | Borbeno spreman | Borbeno spreman |

#### A545060 OBUKA I VJEŽBE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545060-OBUKA I VJEŽBE | 13.745.600 | 11.194.778 | 10.939.266 | 97,7 | 79,6 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Zakon o sustavu domovinske sigurnosti, Strategija nacionalne sigurnosti, Strateški pregled obrane, Doktrina obuke Oružanih snaga Republike Hrvatske, Uputa o vježbama u Oružanim snagama Republike Hrvatske, Uputa za razvoj naučenih lekcija, Pravilnik o materijalnom zbrinjavanju, Pravilnik o dragovoljnom vojnom osposobljavanju, NATO Military Training and Exercise Programme (MTEP), Smjernice za obuku i vježbe u Oružanim snagama Republike Hrvatske, Odluka o naknadi za posebne oblike rada u službi.

Opis aktivnosti

Obuka djelatnog sastava je najvažnija kontinuirana zadaća Oružanih snaga Republike Hrvatske u miru i provodi se redovito za sve pripadnike Oružanih snaga. Sastoji se od obuke pojedinaca kroz obuku za stjecanje vojno-stručnih specijalnosti u rodovima, službama i strukama i funkcionalne obuke (osposobljavanje za dužnosti, odnosno razvoj vještina i znanja pojedinaca), zajedničke obuke (obuka postrojbi, stožera i zapovjedništava) i preduputne obuke za međunarodne misije i operacije. Obukom Oružanih snaga postiže se potrebna razina borbene spremnosti te se razvijaju sposobnosti potrebne za obavljanje njihovih misija i zadaća.

U 2024. godini Oružane snage provele su 405 obučnih aktivnosti i 55 vježbi (od čega 47 međunarodnih) na kojima je sudjelovalo 2906 pripadnika Oružanih snaga. Provedena je obuka za sudjelovanje u međunarodnim misijama i operacijama pod okriljem Ujedinjenih naroda, NATO-a i Europske unije. Dragovoljno vojno osposobljavanje provedeno je u 4 uputna roka, a osposobljavanje je uspješno završilo 665 ročnika. Provedena je specijalistička vojna obuka koju je završilo 295 polaznika. Provedena je obuka za razvoj vođa, predmobilizacijska obuka postrojbi razvrstane pričuve i obuka na sustavima naoružanja i opreme.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj provedenih obučnih aktivnosti | Provedba svih oblika obuke u cilju dostizanja obučnih standarda | Broj | 0 | Ministarstvo obrane | 550 | 405 |
| Broj izvršenih vježbi | Provedba vojnih vježbi u svrhu dostizanja i održavanja spremnosti Oružanih snaga | Broj | 0 | Ministarstvo obrane | 60 | 55 |
| Broj obučenih dragovoljnih ročnika | Provedba obuke dragovoljnih ročnika | Broj | 0 | Ministarstvo obrane | 1000 | 665 |

#### A545061 ODRŽAVANJE MATERIJALNIH SREDSTAVA I SUSTAVA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545061-ODRŽAVANJE MATERIJALNIH SREDSTAVA I SUSTAVA | 39.952.058 | 49.662.758 | 48.974.217 | 98,6 | 122,6 |

Zakonske i druge pravne osnove

Zakon o obrani, Pravilnik o materijalnom zbrinjavanju, Uputa o održavanju materijalnih sredstava u Oružanim snagama Republike Hrvatske.

Opis aktivnosti

Održavanje materijalno-tehničkih sredstava i sustava je skup aktivnosti kojima se oni zadržavaju ili vraćaju u stanje ispravnosti i pouzdanosti radi očuvanja sposobnosti snaga za provedbu zadaća. Planskim korištenjem raspoloživih kapaciteta za održavanje u Oružanim snagama te gospodarskim kapacitetima u zemlji i inozemstvu, uz primjenu propisanih mjera i postupaka, postiže se i održava ispravnost sredstava. Odabrane metode i postupci održavanja materijalnih sredstava i sustava trebaju proizvesti optimalni učinak na ukupne sposobnosti Oružanih snaga. Osigurava se ispravnost i pouzdanost materijalno-tehničkih sredstava i sustava s težištem na održavanju sredstava bitnih za provedbu redovnih zadaća postrojbi. Održavanjem ubojitih sredstava osigurava se produljenje vijeka njihove uporabe te se stvaraju uvjeti za primjenu propisanih mjera pirotehničke sigurnosti, zaštite na radu, zaštite od požara i zaštite okoliša pri skladištenju, čuvanju, rukovanju, prevoženju, uporabi i održavanju zaliha.

U 2024. godini održavanje naoružanja i opreme provedeno s težištem na održavanju ključnih borbenih sredstava. Nastavljena je generalna revizija tenkova M-84. Provedeno je redovno održavanje borbenih oklopnih vozila PATRIA. Provedeno je održavanje haubica PzH 2000 i haubica 122 mm i topova 130 mm. Provedeno je održavanje helikoptera Mi-171Sh, OH-58D Kiowa, UH-60M Black Hawk, Bell i aviona Rafale, MiG-21, CL-415, AT-802, PC- 9, Z-242L, provedeno je redovno održavanje drugih letjelica, mjerno-dijagnostičke opreme, kao i radarskog sustava FPS-117. Provedeno je održavanje na 18 brodova te provedeno redovno održavanje drugih plovila, brodskih sustava naoružanja, brodskih elektroničkih sustava. Nastavljena je optimizacija zaliha ubojnih sredstava kroz održavanje perspektivnih sredstava i smanjenje zaliha neperspektivnih i neispravnih ubojnih sredstava. Provedeno je održavanje inženjerijskih sredstava i opreme, neborbene tehnike i sredstava opće namjene te transportnih sredstava. Izvršenje aktivnosti obuhvatilo je i rashode za prometnu potporu, registraciju i osiguranje vozila. Izvršenje aktivnosti veće je od prethodne godine uslijed većeg obima održavanja i porasta cijena roba i usluga.

#### A545062 ODRŽAVANJE GRAĐEVINA I INFRASTRUKTURE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545062-ODRŽAVANJE GRAĐEVINA I INFRASTRUKTURE | 13.544.578 | 14.726.713 | 14.255.881 | 96,8 | 105,3 |

Zakonske i druge pravne osnove

Zakon o obrani, Pravilnik o materijalnom zbrinjavanju, Zakon o gradnji, Zakon o zaštiti okoliša, Zakon o zaštiti prirode, Zakon o zaštiti na radu, Zakon o zaštiti od požara, Zakon o održivom gospodarenju otpadom.

Opis aktivnosti

Aktivnost obuhvaća održavanje građevina i infrastrukture, provedbu mjera zaštite od požara, zaštite na radu, kao i zaštite okoliša. Provedba aktivnosti osigurava tehničku ispravnost građevina i uređenost radnog prostora, propisane higijenske, tehničke i sigurnosne uvjete za boravak i rad djelatnika te održavanje i skladištenje materijalne imovine. Sustavnim i kontinuiranim održavanjem građevina i infrastrukture otklanjaju se nedostaci koji zahtijevaju dodatna ulaganja na građevinama izvan redovitog održavanja.

Izvršenje aktivnosti u 2024. godini obuhvatilo je redovno održavanje građevina i infrastrukture, hitne intervencije, provođenje zakonskih obveza ispitivanja, pregleda i održavanja iz područja termoenergetike, elektroenergetike, zaštite od požara, zaštite na radu, zaštite okoliša te redovno podmirenje obveza po komunalnim uslugama. Obavljeni su sanacijski radovi, radovi na uređenju objekata i infrastrukture na vojnim lokacijama. Izvršenje aktivnosti veće je od prethodne godine uglavnom uslijed porasta cijena materijala, radova i usluga u građevinskom sektoru.

### 2508 MEĐUNARODNA SURADNJA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2508-MEĐUNARODNA SURADNJA | 15.441.400 | 13.677.409 | 13.589.766 | 99,4 | 88,0 |

Cilj 1. Unaprijediti međunarodnu obrambenu suradnju

Opis provedbe cilja programa

Međunarodna obrambena suradnja podrazumijeva bilateralnu i regionalnu suradnju, multilateralnu obrambenu suradnju i međunarodnu sigurnost, sudjelovanje u radu obrambenih tijela NATO-a i EU-a te ostalih međunarodnih organizacija, kao i vojnu diplomaciju. U sklopu međunarodne obrambene suradnje poduzima se niz aktivnosti kojima se zastupaju interesi Republike Hrvatske u međunarodnim tijelima i organizacijama, kao i djelatnost vojne diplomacije. Aktivno djelovanje Republike Hrvatske u međunarodnim organizacijama i unapređenje međunarodne obrambene suradnje pridonosi jačanju uloge Republike Hrvatske u međunarodnom sigurnosnom i obrambenom prostoru i razvoju obrambenog sustava Republike Hrvatske.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Osiguran visok stupanj doprinosa provedenih aktivnosti na unapređenje obrambenih sposobnosti | Podizanjem razine suradnje sa strateškim partnerima i međunarodnim tijelima doprinosi se unapređenju međunarodnog položaja Republike Hrvatske te njezinih obrambenih sposobnosti | % | 100 | Ministarstvo obrane | 100 | 100 |

#### A545063 BILATERALNA I MULTILATERALNA SURADNJA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545063-BILATERALNA I MULTILATERALNA SURADNJA | 1.191.547 | 1.634.610 | 1.577.773 | 96,5 | 132,4 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Pravilnik o materijalnom zbrinjavanju, Uredba o mjerilima za plaće i drugim materijalnim pravima diplomatskih osoba Ministarstva obrane, vojnodiplomatskih osoba i osoba upućenih na rad u međunarodne organizacije.

Opis aktivnosti

Aktivnost obuhvaća provedbu bilateralnih i multilateralnih međunarodnih aktivnosti, aktivnosti iz područja nadzora naoružanja te aktivnosti vojno diplomatske mreže. Cilj je osigurati uspješno funkcioniranje međunarodne obrambene suradnje koja će se težišno usmjeriti na strateške partnere te članice NATO-a i Europske unije. S državama koje su važne s aspekta vanjskopolitičkog i sigurnosnog interesa Republike Hrvatske, a nisu članice NATO-a i Europske unije prioritetno se razvija vojno-tehnička suradnja i suradnja na području vojne izobrazbe.

Izvršenje u 2024. godini obuhvatilo je rashode za organizaciju i provedbu međunarodnih aktivnosti i rashode za redovno funkcioniranje 9 vojno-diplomatskih predstavništava.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj izvršenih aktivnosti bilateralne obrambene suradnje | Aktivnosti bilateralne obrambene suradnje provode se u svrhu jačanja suradnje sa strateškim partnerima i zemljama jugoistočne Europe | Broj | 0 | Ministarstvo obrane | 150 | 190 |
| Broj izvršenih aktivnosti multilateralne obrambene suradnje | Aktivnosti multilateralne obrambene suradnje provode se u svrhu jačanja suradnje s međunarodnim organizacijama | Broj | 0 | Ministarstvo obrane | 75 | 70 |

#### A545064 AKTIVNOSTI U OKVIRU NATO I EU

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545064-AKTIVNOSTI U OKVIRU NATO I EU | 14.249.852 | 12.042.799 | 12.011.993 | 99,7 | 84,3 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Pravilnik o materijalnom zbrinjavanju, Uredba Vlade Republike Hrvatske o mjerilima za plaće i drugim materijalnim pravima diplomatskih osoba Ministarstva obrane, vojnodiplomatskih osoba i osoba upućenih na rad u međunarodne organizacije, Odluka Hrvatskog sabora o upućivanju pripadnika Oružanih snaga Republike Hrvatske na dužnosti u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a.

Opis aktivnosti

Republika Hrvatska doprinosi sposobnostima NATO-a i Europske unije čime se povećavaju zahtjevi u pogledu stručnih i operativnih kapaciteta rada Stalnog predstavništva Republike Hrvatske pri Organizaciji Sjevernoatlantskog ugovora, uključujući obrambeni i vojni dio. Na području Zajedničke sigurnosne i obrambene politike Europske unije Republika Hrvatska sudjeluje u radu zajedničkih tijela i stožera, te doprinosi njihovom funkcioniranju i izgradnji zajedničkih sposobnosti..

Izvršenje u 2024. godini obuhvatilo je rashode za organizaciju i provedbu aktivnosti u okviru NATO-a i Europske unije, rashode za redovno funkcioniranje predstavništava Republike Hrvatske u tijelima i strukturama NATO-a i Europske unije te obveze po međunarodnim članarinama i zajedničkom financiranju NATO-a i Europske unije.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj odbora NATO-a i Europske unije na kojima sudjeluju djelatnici Stalnog predstavništva Republike Hrvatske pri Organizaciji Sjevernoatlantskog ugovora | Sudjelovanjem u radu odbora ispunjavaju se obveze Republike Hrvatske u radu NATO-a i Europske unije | Broj | 0 | Ministarstvo obrane | 101 | 102 |

### 2509 MIROVNE MISIJE

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2509-MIROVNE MISIJE | 26.628.491 | 24.045.564 | 24.037.318 | 100,0 | 90,3 |

Cilj 1. Aktivno sudjelovati u izgradnji sigurnijeg međunarodnog okruženja

Opis provedbe cilja programa

Republika Hrvatska ispunjava preuzete međunarodne obveze sudjelovanjem u međunarodnim misijama, operacijama i drugim aktivnostima. Sudjelovanje pripadnika Oružanih snaga temelji se na učinkovitoj pripremi prije upućivanja na zadaću te na stvaranju sigurnosnih uvjeta pripadnika Oružanih snaga na području provedbe misija i operacija.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Ispunjene preuzete obveze sudjelovanja u izgradnji sigurnijeg međunarodnog okruženja | Združenim djelovanjem sa saveznicima u misijama i operacijama pridonosi se smanjenju kriznih točaka u svijetu | % | 100 | Ministarstvo obrane | 100 | 100 |

#### A545065 UN MISIJE I OPERACIJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545065-UN MISIJE I OPERACIJE | 176.514 | 689.337 | 686.765 | 99,6 | 389,1 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Odluke Hrvatskog sabora o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda; Pravilnik o sudjelovanju pripadnika Oružanih snaga Republike Hrvatske u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu, Pravilnik o materijalnom zbrinjavanju.

Opis aktivnosti

Pripadnici Oružanih snaga Republike Hrvatske su u 2024. godini sudjelovali u 3 operacije potpore miru Ujedinjenih naroda: UNMOGIP – Indija i Pakistan, UNIFIL - Libanon i MINURSO Zapadna Sahara. Pripadnici Oružanih snaga su u operacijama bili raspoređeni na stožerne dužnosti u zapovjedništvima operacije i kao vojni promatrači. Na pozicijama koje Oružane snage popunjavaju, u 2024. godini pripadnici Oružanih snaga prosječno su sudjelovali s 15 pripadnika (popunjavali 15 pozicija). U operaciji potpore miru UNMOGIP pripadnici Oružanih snaga popunjavali su 9 pozicija, u MINURSO 5 pozicija i u UNIFIL 1 poziciju. Zbog rotacija na pozicijama koje pripadnici Oružanih snaga popunjavaju, tijekom 2024. ukupno je sudjelovalo 27 pripadnika Oružanih snaga. Izvršenje aktivnosti u 2024. godini odnosilo se najvećim dijelom na naknade zaposlenima za sudjelovanje u operacijama potpore miru, uslugu prijevoza i zdravstvene usluge.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj operacija potpore miru Ujedinjenih naroda | Očuvanje mira i stabilnosti sudjelovanjem u operacijama potpore miru | Broj | 0 | Ministarstvo obrane | 3 | 3 |
| Broj pripadnika koji sudjeluju u operacijama potpore miru Ujedinjenih naroda | Pripadnici Oružanih snaga svojim sudjelovanjem pridonose provedbi operacija potpore miru | Broj | 0 | Ministarstvo obrane | 17 | 15 |

#### A545066 NATO MISIJE I OPERACIJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545066-NATO MISIJE I OPERACIJE | 26.272.767 | 22.813.861 | 22.808.187 | 100,0 | 86,8 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Odluke Hrvatskog sabora o sudjelovanju Oružanih snaga Republike Hrvatske u misijama, operacijama i aktivnostima NATO-a i operaciji Koalicijskih snaga INHERENT RESOLVE; Pravilnik o sudjelovanju pripadnika Oružanih snaga Republike Hrvatske u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu, Pravilnik o materijalnom zbrinjavanju.

Opis aktivnosti

Pripadnici Oružanih snaga Republike Hrvatske su u 2024. godini sudjelovali u 7 operacija, misija i aktivnosti vođenih od NATO-a: u dvije NATO vođene operacije (Kosovo Forces na Kosovu i Operation Sea Guardian na Mediteranu), u jednoj NATO vođenoj misiji (NMI NATO Mission Iraq u Iraku), u jednoj NATO aktivnosti ojačane prednje prisutnosti (NATO enhanced Forward Presence Battle Group - u Republici Poljskoj), u dvije NATO aktivnosti ojačane budnosti (enhanced Vigilance Activities - u Republici Bugarskoj i Mađarskoj), te u jednoj aktivnosti Stalne NATO skupine protuminskih snaga 2 (Standing NATO Mine Counter- Measures Group 2 u Sredozemlju). U operacijama, misijama i aktivnostima NATO-a sudjelovala su prosječno 317 pripadnika Oružanih snaga. Zbog rotacija na pozicijama koje pripadnici Oružanih snaga popunjavaju, tijekom 2024. godine ukupno je sudjelovalo 928 pripadnika. Pored NATO vođenih operacija, misija i aktivnosti, pripadnici Oružanih snaga sudjelovali su i u operaciji pod vodstvom koalicijskih snaga INHERENT RESOLVE (OIR) u Kuvajtu s popunjavanjem 1 stožerne pozicije na koju su upućena 3 pripadnika te u NATO snagama brzog odgovora. Izvršenje aktivnosti u 2024. godini u najvećoj mjeri odnosilo se na naknade zaposlenima, usluge prijevoza, prehrane, smještaja, zdravstvene usluge, pogonsko gorivo, premije osiguranja, nabavu vojne opreme te izgradnju tehničkih kapaciteta. Izvršenje nije usporedivo s prethodnom godinom zbog različitog broja pripadnika Oružanih snaga u pojedinoj godini.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj NATO misija, operacija i aktivnosti | Očuvanje mira i stabilnosti sudjelovanjem u NATO misijama, operacijama i aktivnostima | Broj | 0 | Ministarstvo obrane | 8 | 7 |
| Broj pripadnika koji sudjeluju u NATO misijama, operacijama i aktivnostima | Pripadnici Oružanih snaga svojim sudjelovanjem pridonose provedbi misija, operacija i aktivnosti | Broj | 0 | Ministarstvo obrane | 295 | 317 |

#### A545067 EU MISIJE I OPERACIJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545067-EU MISIJE I OPERACIJE | 179.209 | 542.366 | 542.366 | 100,0 | 302,6 |

Zakonske i druge pravne osnove

Zakon o obrani, Zakon o službi u Oružanim snagama Republike Hrvatske, Odluke Hrvatskog sabora o sudjelovanju pripadnika Oružanih snaga Republike Hrvatske u misijama i operacijama Europske unije, Pravilnik o sudjelovanju pripadnika Oružanih snaga Republike Hrvatske u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu, Pravilnik o materijalnom zbrinjavanju.

Opis aktivnosti

Pripadnici Oružanih snaga Republike Hrvatske su u 2024. godini sudjelovali u dvije EU vođene operacije: EUNAVFOR SOMALIA ATALANTA i EUNAVFOR MED IRINI popunjavanjem 1 stožerne pozicije u Zapovjedništvu operacije EUNAVFOR SOMALIA ATALANTA i 3 stožerne pozicije u Zapovjedništvu operacije EUNAVFOR MED IRINI. Zbog rotacija na pozicijama koje pripadnici Oružanih snaga popunjavaju, tijekom 2024. godine bilo je potrebno uputiti ukupno 10 pripadnika Oružanih snaga. Osim sudjelovanja u operacijama, u 2024. godini Oružane snage sudjelovale su u sastavu Borbene skupine Europske unije pod vodstvom Talijanske Republike te su provedene pripreme za angažiranje u Borbenoj skupini Europske unije pod vodstvom Savezne Republike Njemačke koja će biti u stanju pripravnosti u 2025. godini. Izvršenje aktivnosti u 2024. godini odnosilo se najvećim dijelom na naknade zaposlenima za sudjelovanje u operacijama, uslugu prijevoza i telefona, smještaja, prehrane i zdravstvene usluge. Izvršenje nije usporedivo s prethodnom godinom zbog različitog broja pripadnika Oružanih snaga u pojedinoj godini. Ostvarena vrijednost pokazatelja rezultata manja je od planirane, jer u 2024. nije bilo upućivanja pripadnika tima za zaštitu broda (Autonomous Vessel Protection Detachment - AVPD).

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj operacija Europske unije | Očuvanje mira i stabilnosti sudjelovanjem u operacijama Europske unije | Broj | 0 | Ministarstvo obrane | 2 | 2 |
| Broj djelatnika koji sudjeluju u operacijama Europske unije | Pripadnici Oružanih snaga svojim sudjelovanjem pridonose provedbi operacija | Broj | 0 | Ministarstvo obrane | 28 | 4 |

### 2606 KORIŠTENJE ORUŽANIH SNAGA ZA POMOĆ CIVILNIM INSTITUCIJAMA I STANOVNIŠTVU

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2606-KORIŠTENJE ORUŽANIH SNAGA ZA POMOĆ CIVILNIM INSTITUCIJAMA I STANOVNIŠTVU | 18.468.604 | 21.225.494 | 20.222.111 | 95,3 | 109,5 |

Cilj 1. Pomoći drugim državnim tijelima, institucijama i stanovništvu

Opis provedbe cilja programa

Obrambeni sustav u mirnodopskim uvjetima ima važnu ulogu u potpori civilnim institucijama u zemlji. Cilj navedene potpore je zaštita interesa Republike Hrvatske na moru, sprečavanje i umanjenje štete od šumskih požara, hitni medicinski prijevoz, potraga i spašavanje, obrana od poplava i druge pomoći u zaštiti imovine i građana.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Osiguran visok stupanj odgovora na zahtjeve za pružanje potpore civilnim institucijama i stanovništvu | Provođenjem zadaća zaštite i spašavanja pruža se pomoć civilnim institucijama i stanovništvu | % | 95 | Ministarstvo obrane | 95 | 95 |

#### A545035 PROTUPOŽARNA ZAŠTITA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545035-PROTUPOŽARNA ZAŠTITA | 13.364.284 | 15.895.006 | 15.082.834 | 94,9 | 112,9 |

Zakonske i druge pravne osnove

Zakon o obrani, Zakon o sustavu civilne zaštite, Zakon o vatrogastvu, Pravilnik o materijalnom zbrinjavanju, Program aktivnosti u provedbi posebnih mjera zaštite od požara od interesa za Republiku Hrvatsku, Odluka o ostvarivanju prava na naknadu pripadnicima Ministarstva obrane i Oružanih snaga Republike Hrvatske angažiranima za provedbu pomoći civilnim institucijama i stanovništvu.

Opis aktivnosti

Sudjelovanjem u protupožarnoj zaštiti Oružane snage Republike Hrvatske pružaju pomoć civilnim institucijama za zaštitu i spašavanje u gašenju požara tijekom cijele godine, a posebno tijekom protupožarne sezone, prvenstveno u priobalju. Gašenje požara provodi se u suradnji s Hrvatskom vatrogasnom zajednicom. Za provedbu protupožarne zaštite ustrojavaju se namjenske protupožarne snage sastavljene od dijelova snaga Hrvatske kopnene vojske, Hrvatskog ratnog zrakoplovstva i Hrvatske ratne mornarice, radi pružanja pomoći i potpore vatrogasnim postrojbama u gašenju požara otvorenog prostora iz zraka i sa zemlje te prevoženja morem i opskrbe gasitelja vodom.

U 2024. godini zaprimljena su 243 zahtjeva Hrvatske vatrogasne zajednice za potporu gašenja požara, a pri tome su angažirani zrakoplovi Canadair CL-415 i Air Tractor AT-802 A/F te druga materijalna sredstva. Za navedene zadaće izvršeno je 5.868 letova u trajanju od 896:45 sati naleta zrakoplova, pritom je izbačeno 28.896 tona vode i utrošeno 19.293 litre pjenila za gašenje požara. Tijekom 2024. nastavljena je suradnja u okviru rescEU kapaciteta za gašenje požara Mehanizma Unije za civilnu zaštitu gdje se Republika Hrvatska prijavila i uključila sa zrakoplovima CL-415 Canadair u program međunarodne pomoći u kao odgovor Unije na prirodne katastrofe i katastrofe uzrokovane ljudskim djelovanjem. Oružane snage su uspješno izvršile zadaće pružanja humanitarne pomoći u gašenju požara izvan Republike Hrvatske, gdje su protupožarni zrakoplovi bili angažirani u Helenskoj Republici i Sjevernoj Makedoniji. u tri navrata. Pri tome je izvršeno 175 letova i ostvareno 53:30 sati naleta. Izvršenje aktivnosti u 2024. godini odnosilo se na održavanja zrakoplova, naknade zaposlenima, pogonsko gorivo, usluge prehrane, namirnice, radnu i zaštitnu odjeću, materijal i sredstva za čišćenje i usluge telefona i prijevoza. Izvršenje aktivnosti veće je od prethodne godine, uslijed večeg broja požara i potrebe za sudjelovanjem Oružanih snaga u gašenju.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj angažiranih pripadnika Oružanih snaga | Angažiranjem pripadnika Oružanih snaga pridonosi se zaštiti od požara | Broj | 0 | Ministarstvo obrane | 510 | 250 |
| Broj angažiranih temeljnih sredstava | Angažiranjem opreme pridonijeti zaštiti od požara | Kom | 0 | Ministarstvo obrane | 27 | 23 |

#### A545039 OBALNA STRAŽA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545039-OBALNA STRAŽA | 2.764.781 | 3.208.769 | 3.184.410 | 99,2 | 115,2 |

Zakonske i druge pravne osnove

Zakon o obrani, Zakon o obalnoj straži Republike Hrvatske, Pravilnik o materijalnom zbrinjavanju.

Opis aktivnosti

Zadaće Obalne straže Republike Hrvatske obuhvaćaju provođenje učinkovitog nadzora i zaštitu prava i interesa Republike Hrvatske na moru samostalno ili pružanjem potpore drugim državnim tijelima. Područja obuhvaćena djelovanjem Obalne straže Republike Hrvatske su suzbijanje i sprječavanje terorizma, organiziranog međunarodnog kriminala i širenja oružja za masovno uništenje; suzbijanje piratstva i drugih oblika korištenja otvorenog mora u nemiroljubive svrhe; sigurnost plovidbe; traganje i spašavanje; zaštita morskog okoliša, prirode i kulturne baštine te nadzor morskog ribarstva..

Tijekom 2024. godine pomorske snage Obalne straže su u plovidbi provele 2.358 sati, prešavši 29.560 nautičkih milja. Zračne snage koje pružaju potporu Obalnoj straži, izvršile su 35 letova, ostvarile 47:26 sati naleta. Obalna straža je u sklopu provedbe zadaća nadzora morskog ribarstva pratila aktivnosti i izvršila identifikaciju i neposreddni nadzor nad 345 plovila. Također je praćena plovidba 21 stranog broda kroz unutarnje vode Republike Hrvatske. Izvršenje aktivnosti u 2024. godini obuhvatilo je rashode za održavanje brodova i brodskih sustava, pogonsko gorivo, uslugu prehrane te troškove namirnica kojima su opskrbljeni brodovi, naknade zaposlenima i opremu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj angažiranih pripadnika Oružanih snaga | Angažiranjem pripadnika Oružanih snaga pridonosi se zaštiti prava i interesa Republike Hrvatske na moru | Broj | 0 | Ministarstvo obrane | 200 | 202 |
| Broj angažiranih temeljnih sredstava | Angažiranjem opreme na zadaćama Obalne straže pridonosi se zaštiti prava i interesa Republike Hrvatske na moru | Kom | 0 | Ministarstvo obrane | 21 | 20 |

#### A545068 HITNI MEDICINSKI PRIJEVOZ

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545068-HITNI MEDICINSKI PRIJEVOZ | 1.695.945 | 1.718.041 | 1.708.968 | 99,5 | 100,8 |

Zakonske i druge pravne osnove

Zakon o obrani, Pravilnik o materijalnom zbrinjavanju, Sporazum između Ministarstva obrane i Ministarstva zdravstva o suradnji u provedbi hitnog zračnog medicinskog prijevoza u svrhu pružanja zdravstvene zaštite na području Republike Hrvatske, Odluka o ostvarivanju prava na naknadu pripadnicima Ministarstva obrane i Oružanih snaga Republike Hrvatske angažiranima za provedbu pomoći civilnim institucijama i stanovništvu.

Opis aktivnosti

Oružane snage Republike Hrvatske izvršavaju zadaće hitnog zračnog medicinskog prijevoza ozlijeđenih i/ili oboljelih osoba, kao i zadaće hitnog zračnog prijevoza organa za transplantaciju.

U 2024. godini su do 30. lipnja u spremnosti bila 2 transportna helikoptera s posadama i medicinskim timovima, a od 1. srpnja 2 helikoptera s posadama. Tijekom 2024. godine zaprimljena su 283 zahtjeva za hitnim prijevozom pacijenata, od čega je izvršeno 258 zahtjeva. Pri tome je prevezeno 279 pacijenata i 50 pratitelja, a izvršeno je 749 letova u trajanju 294:20 sati. Nije realizirano 25 zahtjeva (23 zbog nepovoljnih meteoroloških uvjeta, 1 zbog neraspoloživosti helikoptera i 1 jer je pacijent odbio prijevoz helikopterom). Zaprimljena su i realizirana 3 zahtjeva za prijevoz organa za transplantaciju. Ostvareno je 9 letova u trajanju 7:05 sati. Izvršenje aktivnosti u 2024. godini obuhvatilo je u najvećem dijelu rashode za održavanje helikoptera (materijal i usluge), pogonsko gorivo i naknade zaposlenima, dok se ostatak odnosio na smještaj i prehranu za medicinske timove i posade helikoptera. Ostvarene vrijednosti pokazatelja manje su od ciljanih jer je Ministarstvo zdravstva organiziralo hitni medicinski prijevoz angažiranjem privatne tvrtke, tako da su potrebe za angažiranjem kapaciteta Ministarstva obrane bile manje.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj hitnih medicinskih prijevoza | Angažiranjem helikoptera osigurava se hitan medicinski prijevoz | Broj | 0 | Ministarstvo obrane | 780 | 261 |
| Sati naleta helikoptera | Ostvareni sati naleta helikoptera za potrebe hitnog medicinskog prijevoza | Sat | 0 | Ministarstvo obrane | 850 | 301 |
| Udio izvršenih hitnih medicinskih prijevoza u zaprimljenim pozivima za hitnim medicinskim prijevozom | Osigurava se hitan medicinski prijevoz po zaprimljenim pozivima | % | 0 | Ministarstvo obrane | 100 | 91 |

#### A545069 POTRAGA I SPAŠAVANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545069-POTRAGA I SPAŠAVANJE | 132.507 | 180.041 | 50.339 | 28,0 | 38,0 |

Zakonske i druge pravne osnove

Zakon o obrani, Zakon o sustavu civilne zaštite, Uredba Vlade Republike Hrvatske o uvjetima i načinu obavljanja potrage i spašavanja zrakoplova, Sporazum o suradnji u području zrakoplovne potrage i spašavanja između Ministarstva obrane i Ministarstva unutarnjih poslova, Odluka o ostvarivanju prava na naknadu pripadnicima Ministarstva obrane i Oružanih snaga Republike Hrvatske angažiranima za provedbu pomoći civilnim institucijama i stanovništvu.

Opis aktivnosti

Oružane snage Republike Hrvatske provode zadaće potrage i spašavanja u suradnji s Hrvatskom gorskom službom spašavanja, Obalnom stražom, Nacionalnom središnjicom za traganje i spašavanje na moru i drugim civilnim institucijama. Osim izviđanja terena, zrakoplovi Hrvatskog ratnog zrakoplovstva sudjeluju i u izvlačenju osoba s nepristupačnog područja, odnosno područja u kojem kretanje i transport nisu mogući. Za zadaće se koriste helikopteri, zrakoplovi, brodovi i radarski sustavi, a koja će sredstva biti upotrijebljena ovisi o različitim čimbenicima i težini akcije.

Tijekom 2024. godine zaprimljeno je 16 zahtjeva za zadaćama potrage i spašavanja na kopnu i otocima i svi su realizirani. Pri tome je ostvareno je 59 letova u trajanju od 25:50 sati naleta i prevezeno 16 unesrećenih i 58 spasitelja. Za angažiranje plovila za traganje na moru zaprimljeno je 13 zahtjeva i svi su realizirani, pri tome je ostvareno 104:29 sati plovidbe. Angažiranje zrakoplova za traganje na moru zatraženo je 8 puta i ostvareno je 11 letova u trajanju od 19:02 sati naleta. Izvršenje aktivnosti u 2024. godini obuhvatilo je u najvećem dijelu rashode za pogonsko gorivo i nabavu opreme, dok se ostatak odnosio na naknade zaposlenima, usluge prehrane i čišćenja.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj provedenih akcija | Angažiranjem ljudstva i opreme pridonosi se potrazi i spašavanju | Broj | 0 | Ministarstvo obrane | 23 | 29 |
| Udio provedenih akcija u ukupno zaprimljenim pozivima za angažiranjem u potragama i spašavanju | Angažiranje u potragama i spašavanju po zaprimljenim pozivima | % | 0 | Ministarstvo obrane | 100 | 100 |

#### A545070 POMOĆ LOKALNOJ ZAJEDNICI I USTANOVAMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A545070-POMOĆ LOKALNOJ ZAJEDNICI I USTANOVAMA | 511.086 | 223.637 | 195.561 | 87,4 | 38,3 |

Zakonske i druge pravne osnove

Zakon o obrani, Zakon o sustavu civilne zaštite, Zakon o zaštiti od elementarnih nepogoda, Odluka o ostvarivanju prava na naknadu pripadnicima Ministarstva obrane i Oružanih snaga Republike Hrvatske angažiranima za provedbu pomoći civilnim institucijama i stanovništvu.

Opis aktivnosti

Ministarstvo obrane i Oružane snage Republike Hrvatske svoje opremljene, osposobljene i uvježbane pripadnike i postrojbe angažiraju kroz samostalno ili združeno djelovanje s drugim tijelima kada njihovi namjenski resursi nisu dovoljni u sprječavanju nastanka štetnih događaja ili prilikom otklanjanja posljedica te u svakodnevnim aktivnostima. Cilj aktivnosti je pružanje pomoći u zaštiti i spašavanju ljudi i materijalne imovine na područjima pogođenim elementarnim nepogodama, kao i drugim oblicima civilno-vojne suradnje.

Tijekom 2024. godine postrojbe Oružanih snaga bile su angažirane na raznim zadaćama inženjerijskih i infrastrukturnih radova potpore drugim državnim tijelima i lokalnoj zajednici, sudjelovale su u odavanju počasti prilikom sahrane hrvatskih branitelja. Pripadnici Oružanih snaga također su bili u pripravnosti za obranu od poplava na području Osječko-baranjske i Vukovarsko-srijemske županije.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Udio izvršenih pomoći u ukupnom broju poziva za pomoć civilnih institucija | Angažiranjem djelatnika i opreme Ministarstvo obrane sudjeluje u pružanju pomoći civilnim institucijama | % | 0 | Ministarstvo obrane | 100 | 100 |